ฮั่งเส็งปิดพุ่ง 287.37 จุด รับคาดการณ์จีนกระตุ้นเศรษฐกิจ
ฮั่งเส็งปิดพุ่ง 287.37 จุด รับคาดการณ์จีนกระตุ้นเศรษฐกิจ
8 พ.ค. 2558

ดัชนีฮั่งเส็งตลาดหุ้นฮ่องกงปิดตลาดทะยานขึ้นในวันนี้ โดยดัชนีฮั่งเส็งเพิ่มขึ้น 287.37 จุด หรือ 1.05% ปิดวันนี้ที่ 27,577.34 จุดเนื่องจากตลาดมีกระแสคาดการณ์ว่าทางการจีนจะประกาศมาตรการกระตุ้นเศรษฐกิจเพิ่มเติม หลังจีนเปิดเผยข้อมูลการค้าระหว่างประเทศที่ซบเซา
โดยการส่งออกของจีนในเดือนเม.ย.ปรับตัวลง 6.2% เมื่อเทียบรายปี ขณะที่การนำเข้าในเดือนเม.ย.ร่วงลง 16.1% เทียบกับช่วงเดียวกันของปีก่อน
สำหรับการนำเข้าที่หดตัวรุนแรงกว่าการส่งออกในเดือนเม.ย. ส่งผลให้ตัวเลขเกินดุลการค้าของจีนเพิ่มขึ้นแตะ 2.1021 แสนล้านหยวน เทียบกับ 1.816 หมื่นล้านหยวนในเดือนมี.ค. และการส่งออกที่อ่อนแอของจีนในเดือนเม.ย.นับเป็นสัญญาณบ่งชี้ล่าสุดเกี่ยวผลกระทบจากภาวะเศรษฐกิจที่ย่ำแย่ทั้งในจีนและทั่วโลก
ส่วนมูลค่าการค้าต่างประเทศของจีนในเดือนเม.ย.ปรับตัวลง 10.9% เมื่อเทียบรายปี แตะ 1.96 ล้านล้านหยวน (3.2056 แสนล้านดอลลาร์) โดยอ่อนแรงลงต่อเนื่องจากที่หดตัว 13.5% ในเดือนมี.ค.